**DEDDF RHEOLI TRAFFIG FFYRDD 1984**

**GORCHYMYN CYNGOR SIR CEREDIGION (LLWYBR CYHOEDDUS 43/15 TRWY YSGOL UWCHRADD ABERAERON) (GWAHARDD DEFNYDD I GERDDWYR YN YSTOD ORIAU YSGOL) 2023**

Cyngor Sir Ceredigion (“y Cyngor”) wrth arfer ei bwerau o dan Adrannau 1, 2 a 4 o Ddeddf Rheoleiddio Traffig Ffyrdd 1984, fel y’i diwygiwyd (“y Ddeddf”), a’r holl bwerau galluogi eraill, ac ar ôl ymgynghori â’r Pennaeth Swyddog Heddlu Dyfed-Powys yn unol â Rhan III o Atodlen 9 o’r Ddeddf, drwy hyn yn gwneud y Gorchymyn a ganlyn:

1. Diffiniadau a dehongliad

At holl ddibenion y Gorchymyn hwn bydd gan y termau a ddisgrifir yn yr Erthygl hon yr ystyron a nodir:

Ystyr “Llwybr Troed” yw’r darn o Lwybr Cyhoeddus 43/15 sy’n rhedeg drwy safle’r Ysgol rhwng pwyntiau “A” a “B” ar y cynllun sydd ynghlwm wrth y Gorchymyn hwn;

Mae “Oriau Rhagnodedig” yn golygu rhwng 8.15am a 3.30pm yn gynwysedig ar bob dydd o ac yn cynnwys dydd Llun i ddydd Gwener yn ystod tymor yr ysgol (ac eithrio unrhyw ŵyl banc neu ŵyl gyhoeddus);

Ystyr “yr Ysgol” yw Ysgol Uwchradd Aberaeron, Heol y De, Aberaeron, Ceredigion, SA46 0DT.

1. Gwahardd Cerddwyr

Ac eithrio fel y darperir yma wedi hyn, ni chaiff unrhyw gerddwr, ac eithrio ar gyfarwyddyd neu gyda chaniatâd cwnstabl mewn iwnifform, fynd ar hyd y Llwybr Troed yn ystod yr Oriau Penodedig.

1. Eithriadau

Nid oes dim yn Erthygl 2 o’r Gorchymyn hwn sy’n ei wneud yn anghyfreithlon nac yn gwahardd:

a) unrhyw berson neu gerbyd i deithio ar hyd y Llwybr Troed am gyhyd ag sy’n angenrheidiol i alluogi’r frigâd dân, yr ambiwlans neu’r heddlu i wneud hynny yn unol â phwerau neu ddyletswyddau statudol;

b) unrhyw berson (ac os a chyn belled ag y caniateir fel arall, unrhyw gerbyd) i deithio ar hyd y Llwybr Troed cyhyd ag y bo angen at ddibenion awdurdod lleol yn unol â phwerau neu ddyletswyddau statudol, os ydynt na allant wneud hynny'n gyfleus gan ddefnyddio unrhyw lwybr arall;

c) unrhyw berson (ac os a chyn belled ag y caniateir fel arall, unrhyw gerbyd) i deithio ar hyd y Llwybr Troed cyhyd ag y bo angen, ac os na allant wneud hynny’n gyfleus gan ddefnyddio unrhyw lwybr arall, at ddibenion :

(i) gwaith adeiladu neu ddymchwel ger y Llwybr Troed;

(ii) symud unrhyw rwystr i draffig ar y Llwybr Troed neu gerllaw iddo;

(iii) cynnal a chadw, gwella neu ailadeiladu'r Llwybr Troed; neu

(iv) gosod, codi, addasu neu atgyweirio unrhyw garthffos, pibell, draen, cebl, cwndid neu gyfarpar ar neu ar dir gerllaw’r Llwybr Troed, neu arfer unrhyw bŵer neu ddyletswydd statudol arall ar gyfer cynnal a chadw a chyflenwi nwy; trydan, dŵr neu delathrebu;

(d) unrhyw ddisgybl, aelod o staff neu ymwelydd cyfreithlon ar droed yn unig i fynd ar hyd y Llwybr Troed at ddiben mynediad neu allanfa o'r ysgol neu unrhyw un o'i hadeiladau;

1. Amrywiol

Bydd y gwaharddiadau a osodir gan y Gorchymyn hwn yn ychwanegol at ac nid yn rhanddirymiad o unrhyw gyfyngiadau neu ofynion a osodir gan unrhyw reoliadau a wneir, neu sydd ag effaith fel pe baent wedi eu gwneud, o dan y Ddeddf neu gan unrhyw ddeddfiad arall.

1. Cychwyn Gorchymyn

Daw'r Gorchymyn hwn i rym ar y 15fed o fis Chwefror 2023 a gellir ei enwi fel Gorchymyn Cyngor Sir Ceredigion (Llwybr Troed Cyhoeddus 43/15 trwy Ysgol Uwchradd Aberaeron) (Gwahardd Defnydd Cerddwyr yn ystod Oriau Ysgol) 2023.

A roddwyd o dan Sêl Gyffredin Cyngor Sir Ceredigion y ........ diwrnod o ................ 2023

SÊL GYFFREDIN o )

CYNGOR SIR CEREDIGION

wedi ei osod yma ym mhresenoldeb )

\_\_\_\_\_\_\_\_\_\_\_\_\_\_\_\_Swyddog Arweiniol Corfforaethol Gwasanaethau Cyfreithiol a Llywodraethu